अारडीसी के लिए 162 कैडेट्स दिल्ली रवाना
सिटी रिपोर्टर नई दिल्ली में 1 जनवरी से शुरू होने वाले गणतंत्र दिवस समारोह परेड आरडीसी के लिए मध्यप्रदेश और छत्तीसगढ़ के 162 एनसीसी कैडेट्स का दल मंगलवार को रवाना हुआ। नई दिल्ली में यह कैडेटस देशभर के 17 डायरेक्ट्रेट के बीच विभिन्न प्रतियोगिताओं में हिस्सा लेंगे। आर्मी, नेवी और एयरविंग के 162 कैडेट्स में 35 गर्ल्स और 82 ब्यॉज कैडेट्स हैं। इस कंटीजेंट की कमान संभालेंगे कर्नल जेके शर्मा। कंटीजेंट कमांडर भोपाल के कैडेट अंकित राय हैं। गौरतलब है कि सभी कैडेट्स ने जुलाई से शुरू हुई चयन प्रक्रिया में 6 सिलेक्शन कैंप मेें बेस्ट परफॉर्मेंस देते हुए कंटीजेंट में जगह बनाई है। फाइनल सिलेक्शन कैंप 3ईएमई सेंटर, बैरागढ़ में लगे प्री आरडीसी कैंप के दौरान हुआ था। कंटीजेंट के रवाना होने से पहले एनसीसी डायरेक्ट्रेट (मप्र व छग) के डिप्टी डायरेक्टर जनरल मेजर जनरल अमरजीत सिंह ने कैडेट्स को शुभकामनाएं दीं। शिविर में 17 डायरेक्ट्रेट के लगभग 2500 कैडेट्स हिस्सा लेंगे।
hin_Deva hin_Deva